Dirk II van 'Olland

Dirk II (of Diederik II) (930 – 6 mei 988) was graef van 'Olland, Zeêland en West-Friesland. Dirk II reheern over dit hebied in leênschap van de bisschop van Utrecht. Wie a de vaoder van Dirk II is, is nie aelemille zeker. Ezeid wor da 't een een zeune is van Dirk I van 'Olland, mè zeêr warschijnlijk ei 't er ok nog een Dirk I bis bestaene wir a 't een de zeune van is.

Femielje
Op achtjaerihe leeftied, in 938, verloven Dirk II zen eihen mie Hildehard van Vloanderen, een dochter van graef Arnulf I van Vlaonderen. In 950 trouwen die ierbie en uut dit huwelijk wiern de volhende drie kinders heboorn:
 Arnold van 'Olland (951-993), zen opvolher
 Egbert van Trier (952-994), aertsbisschop van Trier
 Erlindis (953-1012), zen eênigste dochter

Heschiedenisse
Dirk II schonk op 15 juni 950 ter eêre van de biezettieng van Sint-Adelbert an Egmond een steêne kloôsterkerke. Ter helehenheid van de inwiedieng van deze kerke, schonk een ok 't Evanheliarium van Egmond, in deze tied eên van de belangriekste cultuurhistorische objectn. Dit nehende-eêuwse andschrift wier rond 975 deur um eschreven en ierin staen de vier evanheliën. In dit boek zien Dirk II en Hildehard ok ofebeêld op een miniatuur. Dit andschrift bevin zen eihen noe in de Konienklijke Bibliotheek in Den Aag.

Categorie:Graef van 'Olland en Zeêland
Categorie:Graef van West-Friesland